Joji

Ջորջ Կուսունոկի Միլեր (անգլ.՝ George Kusunoki Miller, սեպտեմբերի 16, 1993(1993-09-16), Օսակա, Ճապոնիա), որն առավել հայտնի է Joji (ընթերցվում է՝ Ջոջի) բեմական կեղծանվան տակ և նախկինում նաև առցանց՝ Filthy Frank և Pink Guy մականունների տակ, ճապոնացի երգիչ, երգերի հեղինակ, երաժշտական պրոդյուսեր, հեղինակ և նախկին բլոգեր, յություբեր և կատակերգու։
Միլերի կարիերան սկսվել է ՅուԹյուբի՝ DizastaMusic, TooDamnFilthy և TVFilthyFrank ներկայումս գոյություն չունեցող ալիքներում, որոնք հիմնականում բաղկացած էին ռեփ երգերից, հայհոյանքներից, աղմուկից, էքստրեմալ մարտահրավերներից (չելենջներից), ուկուլելեով կատարումներից և «The Filthy Frank Show» կոչվող ցնցող հումորիստական շոուից, որտեղ հիմնական կերպարների մեծ մասը մարմնավորել Է Միլերը, ներառյալ Filthy Frank-ի նույնանուն կերպարը։ Ի լրումն իր TVFilthyFrank ալիքին, Միլերը կատակերգական հիփ հոփ երաժշտություն էր ստեղծում Pink Guy մականվան ներքո, որը նույնպես «The Filthy Frank Show»-ի կերպարներից մեկն էր։ Այդ երգերը Միլերն օգտագործում էր իր շոուում և նրա սկավառակագրությունը ներառում էր երկու լրիվ տևողությամբ նախագիծ և մեկ մինի ալբոմ։ Յություբերի տեսանյութերը լայն ազդեցություն են ունեցել, այդ թվում՝ վիրուսային պարային մոլություն առաջացնելով, որը հայտնի է որպես Harlem Shake։ Միայն դրա շնորհիվ է  Bauer-ի «Harlem Shake» երգի դեբյուտել է Billboard Hot 100 չարթի վերևում։ Մի շարք յություբերներ կամեո դեր են կատարել The Filthy Frank Show-ում, այդ թվում՝ h3h3Productions-ը, iDubbbz-ը, JonTron-ը, Մայքլ Սթիվենսը և PewDiePie-ը։
2017 թվականի դեկտեմբերին Միլերը հայտարարել է, որ թողել է ալիքն իր երաժշտական կարիեայի վրա կենտրոնանալու համար՝ Joji կեղծանման ներքո, և արտադրելու է ավելի լուրջ երաժշտություն։ 2017 թվականի նոյեմբերին 3-ին նա թողարկել է «In Tongues» մինի ալբոմը, որը զբաղեցրել է Billboard 200 չարթի 58-րդ հորիզոնականը։ Իսկ երգչի դեբյուտային՝ «Ballads 1» ստուդիական ալբոմը թողարկվել է 2018 թվականին և նույն տարվա նոյեմբերին զբաղեցրել է Billboard R&B/Hip-Hop Albums չարթի առաջին հորիզոնականը։ Այսպիսով Միլերը դարձել է Ասիայում ծնված առաջին արտիստը, որը կարողացել է անել դա։ Նրա երաժշտությունը նկարագրվում է որպես ռիթմ ընդ բլյուզի, լոու ֆայի և թրիփ հոփի խառնուրդ։


== Վաղ տարիներ ==
Ջորջ Կուսունոկի Միլերը ծնվել է 1992 թվականի սեպտեմբերի 18-ին Ճապոնիայի Օսակա քաղաքում։ Նա ճապոնական և ավստրալիական արմատներ ունի։ Միլերը հաճախել է Ճապոնիայի Կոբե քաղաքում գտնվող Կանադական Ակադեմիա (անգլ.՝ Canadian Academy) միջազգային դպրոցը, որն ավարտել է 2012 թվականին։ 18 տարեկանում նա լքել է Ճապոնիան և ուղևորվել է Միացյալ Նահանգներ։ Նա ընդունվել Է Նյու Յորքի տեխնոլոգիական ինստիտուտ։
Միլլերը փորձեր է ձեռնարկել իր անձնական կյանքը պահպանելու համար, օրինակ, հեռացրել է «Filthy Frank Exposes Himself?» (անգլ. թարգմանաբար՝ «Filthy Frank-ը բացահայտու՞մ է իրեն») տեսանյութը, որտեղ նա ցույց է տվել իրեն՝ որպես Նյու Յորք նահանհի Բրուքլինի քոլեջի ուսանող, և որ նա չի ցանկանում բացահայտել անձնական տեղեկությունները, վախենալով, որ հետագայում չի կարողանա աշխատանք ստանալ իր շոուի բնույթից։


== Երաժշտական ոճ ==
Joji-ի երաժշտությունը նկարագրվել է որպես թրիփ հոփ և լոու ֆայ, որը պարունակում է նաև թրեպ, ֆոլք, էլեկտրոնային և ռիթմ ընդ բլյուզ երաժշտության տարրեր։ Նրա երգերը բնութագրվել են որպես «նվազեցված տեմպ, մելանխոլիկ թեմաներ և ներթափանցող վոկալ» և «մինիմալիստիկ արտադրություն» ունեցող։
Միլերին հաճախ համեմատում են էլեկտրոնային արտիստ Ջեյմս Բլեյքի հետ։ Միլերը նշում է, որ Բլեյքը, ինչպես նաև Ռադիոհեդը, Shlohmo-ն և Դոնալդ Գլովերը նրա երաժշտության վրա ազդեցություն են ունեցել։ Pigeons and Planes-ի հետ հարցազրույցում, Միլերն ասել է, որ նրա երաժշտությունը ոգեշնչվել է այն ժամանակից, երբ նա մեծացել է Օսակայում, և բում բափ գործիքավորումներից, որոնք նա լսում էր Կանադական Ակադեմիան հաճախելու ժամանակ։


== Անձնական կյանք ==
Միլերն ապրում է Նյու Յորք նահանգի Բրուքլին քաղաքում։ Նա հաճախ ուղևորվում է Լոս Անջելես աշխատանքի համար և այնտեղ նույնպես բնակավայր ունի։
Միլերը չբացահայտված նյարդաբանական խանգարում ունի, որը հանգեցնում է սթրեսի հետևանքով առաջանող ցնցումների։ Սա այն պատճառներից մեկն է, որը ստիպել է նրան թողնել իր կարիերան ՅուԹյուբում։


== Սկավառակագրություն ==


=== Որպես Pink Guy ===
Pink Guy (2014)
Pink Season (2017)
Pink Season: The Prophecy (2017)


=== Որպես Joji ===


==== Ստուդիական ալբոմներ ====


==== Մինի ալբոմներ ====


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք
The Filthy Frank Show(անգլ.) ֆիլմը Internet Movie Database կայքում